cyanic-selkie/wikianc huggingface dataset:
David Komatz
Sesongene 2011/12 og 2012/13
Han deltok igjen i EM i skiskyting 2012, og deltok igjen i juniorklassen (U21). Denne gangen kom han på sjuendeplass på sprinten og sjetteplass på jaktstarten. I stafetten deltok han på Østerrikes seniorlag, som kom på fjerdeplass. I februar deltok han også i Junior-VM i skiskyting 2012, og kom der på femteplass på normaldistansen. Han kom på 27.-plass på sprinten.
Han debuterte i IBU-cupen 2011/12, dette er nivået under verdenscupen i skiskyting. Han endte på 70.-plass denne sesongen, og kom på 87.-plass i IBU-cupen 2012/13. Han deltok i EM i skiskyting 2013, der hans beste plassering ble en åttendeplass på normaldistanse. Han kom der på 19.-plass på sprinten og 25.-plass på jaktstarten.
Fint folk flørter
Musikk
Filmen var den første med begge de populære sangerne Bing Crosby og Frank Sinatra. Sangeren Louis Armstrong hadde spilt i flere filmer tidligere, men Fint folk flørter var den første der hele bandet hans var med. Cole Porter skrev alle sangene spesielt til filmen, med unntak av «Well, Did You Evah!». Den var fra Broadway-musikalen DuBarry Was a Lady (1939), som Porter også hadde skrevet. Grace Kelly hadde sin sangdebut i Fint folk flørter, i duetten «True Love», som hun fremførte med Crosby.
Mottakelse
Filmen fikk positiv mottakelse og ble MGMs mest suksessfulle i 1956. Flere anmeldere mente imidlertid at hverken Crosby eller Kelly passet til rollene sine. Bosley Crowther i The New York Times ble ikke veldig begeistret og syntes En nydelig historie var en bedre filmversjon. Han savnet spesielt Hepburn i den kvinnelige hovedrollen, og mente Kelly ikke klarte å bære rollen på den samme overbevisende måten. Time ble heller ikke overbevist og mente filmen ikke holdt toppklasse, selv «om den burde ha gjort det» med tanke på alle stjernene som er med. Variety lot seg imidlertid begeistre og mente spesielt musikken holdt høy kvalitet.
Bredde-først-søk
Bredde-først-søk (BFS) er en søkealgoritme for grafer som fra en node søker nivå for nivå nedover i en trestruktur.
David Komatz
Sesongene 2014/15 og 2015/16
Komatz kom på 22.-plass i IBU-cupen 2014/15, og 43.-plass i IBU-cupen 2015/16.
Fint folk flørter
Andre versjoner
Den 27. april 1998 hadde High Society, en musikal basert på filmen, premiere på Broadway, med Daniel McDonald, Melissa Errico og Stephen Bogardus i hovedrollene. Produksjonen ble avsluttet 30. august 1998 etter 144 forestillinger.
Bredde-først-søk
Virkemåte
Algoritmen går systematisk gjennom grafen ved å undersøke om noden som kontrolleres har barn. Dersom dette er tilfellet, blir de lagt til i en kø (noden markeres i blått på illustrasjonen). Deretter hentes en og en node ut av køen og sammenlignes med det som søkes etter. Så lenge ikke riktig node er funnet, legges nodens eventuelle barn til i køen, og algoritmen henter ut neste objekt. På denne måten blir alle søskennodene (nodene på samme nivå) søkt gjennom før traverseringen fortsetter ned på neste nivå.
David Komatz
Sesongene 2014/15 og 2015/16
I verdenscupen kom han på 73.-plass totalt i sesongen 2014/15, og han kom på 82.-plass i Verdenscupen i skiskyting 2015/16. Han deltok i EM i skiskyting 2016, og kom der på 19.-plass i fellesstarten, 29.-plass på sprinten og 31.-plass på jaktstarten. På stafetten kom Østerrike på 12.-plass. Under VM i skiskyting 2016 i Holmenkollen kom han på 41.-plass på normaldistansen.
Sesongene 2016/17 og 2017/18
Han fikk en tredjeplass i IBU-cupen 2016/17 som beste enkeltresultat, og endte på 14.-plass totalt med 295 poeng. I Verdenscupen i skiskyting 2016/17 kom han på 84.-plass med 12 poeng. Han deltok i EM i skiskyting 2017, og kom der på 19.-plass på sprinten, niendeplass på jaktstarten og 48.-plass på normaldistansen. Han deltok også på Østerrikes stafettlag som kom på femteplass på stafetten.
Han fikk en ny tredjeplass i IBU-cupen 2017/18, på stafetten på Sjusjøen, og endte på 27.-plass total. Han fikk ingen individuelle poeng i Verdenscupen i skiskyting 2017/18, men Østerrike kom på sjetteplass i nasjonscupen denne sesongen. På sommeren deltok han i VM i rulleskiskyting 2018, og kom der på 29.-plass på sprinten, og Østerrike kom på sjetteplass på stafetten.
Sesongene 2018/19 og 2019/20
I IBU-cupen 2018/19 kom han på 32.-plass med 197 poeng, der russiske Anton Babikov vant. Han deltok ikke i verdenscupen denne sesongen. I februar deltok han i EM i skiskyting 2019, og kom der på 58.-plass på sprinten, 47.-plass på jaktstarten og 61.-plass på normaldistansen. I tillegg kom Østerrike på niendeplass på stafetten.
Han kom på 58.-plass i IBU-cupen 2019/20, men fikk ingen individuelle poeng i Verdenscupen i skiskyting 2019/20. Østerrike kom på femteplass i nasjonscupen under verdenscupen denne sesongen. Under EM i skiskyting 2020 kom han på 30.-plass på sprinten og 35.-plass på jaktstarten, og på supersprinten kom han på delt 43.-plass. På stafetten kom Østerrike på niendeplass.
Sesongen 2020/21
Komatz deltok i VM i skiskyting 2021, der han fikk sølv på herrestafetten sammen med Simon Eder, Dunja Zdouc og Lisa Theresa Hauser.
Siemens-Schuckert D.IV
Siemens-Schuckert D.IV var et tysk jagerfly. D.IV var basert på forgjengeren D.III, og benyttet samme motor og bestykning, men hadde nye vinger som gav flyet bedre ytelser. I alt 119 D.IV ble produsert før den første verdenskrig sluttet, og av disse ble mellom 50 og 60 fly brukt ved fronten. Men D.IV ble fortsatt produsert etter krigen, og ble brukt av Reichswehr sammen med D.III i årene etter krigen.
Shadow Songs
Shadow Songs er et klassisk musikkalbum fra 2007. Det har undertittelen «I skyggen av Grieg» og presenterer seks norske komponister som levde på samme tid som Edvard Grieg. Disse er Ole Olsen, Gerhard Schjelderup, Catharinus Elling, Johannes Haarklou, Arne Eggen og Hjalmar Borgström. Plata ble spilt inn i Sofienberg kirke i november 2005 og inneholder sanger av disse komponistene.
Musikere
Musikerne er Hilde Haraldsen Sveen, sang, Harald Bjørkøy, sang, Signe Bakke, klaver og Jan Hovden*, klaver.
Sporliste
Samlet lengde 56:16
Pønologi
Pønologi (fra latin poena, «straff») utgjør fengselsvitenskap: det som befatter seg med de prosesser som er uttenkt og anvendt for straff, undertrykking og forebygging av kriminalitet og behandlingen av fanger.
Moderne pønologi befatter seg i hovedsak med fengselsadministrasjon og rehabilitering av kriminelle. Ordet brukes sjelden om teorier og metoder for avstraffelse i mer uformelle miljøer slik som barneoppdragelse.
Denne teorien om bestraffelse bygger på forestillingen om at straff skal påføres en overtreder i den hensikt å forandre vedkommende eller rehabilitere vedkommende slik at tilbakeføring til samfunnet (reintegrering) blir lettere. Straffemetoder som er i overensstemmelse med denne teorien er samfunnstjeneste, betinget fengsel samt de som innebærer veiledning og etteromsorg av overtrederen.
Denne teorien bunner i troen om at man ikke kan påføre en streng straff i form av fengsel og forvente at overtrederen kommer til å bli forandret og bli i stand til å reintegreres i samfunnet ved løslatelse. Selv om det ikke gis slipp på viktigheten av å påføre de personer som bryter loven straff, for å opprettholde sosial orden, gis også viktigheten av rehabilitering prioritet.
Askim ungdomsskole
Askim ungdomsskole er en ungdomsskole i Askim i Indre Østfold kommune. Skolen har rundt 600 elever.
ISO 3166-2:TD
For Tsjad er det definert koder for 22 regioner.
Hver kode består av to deler, atskilt av en bindestrek. Første del er TD, ISO 3166-1 alfa-2-koden for Tsjad. Andre del er to bokstaver.
Endringer
Følgende endringer i Tsjads oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Koder før Nyhetsbrev I-8
Merk: Mange av de tidligere prefekturene deler navn og kode med de nåværende regionene.
Datterdattera
«Datterdattera» er en norsk sang som ble skrevet av Øystein Sunde og utgitt 1. mars 1999 på Sundes musikkalbum Nå er begeret nådd. Teksten er mest av alt en fleip om diverse stedsnavn med dobbelt navn; eksempelvis Baden-Baden.
NRK-opptak
På begge disse NRK-fremføringene, sang Sunde og kompet seg selv på akustisk gitar uten deltagelse fra andre musikere.
Liste over stortingsrepresentanter 1859–1861
Kilder
"(En del av) De data som er benyttet i denne publikasjonen er hentet	fra Norsk samfunnsvitenskapelig datatjenestes Politikerarkiv. NSD	er ikke ansvarlig for hverken analysen av dataene, eller for de	tolkninger som her er gjort."
Gjøvik ingeniørhøgskole
Gjøvik ingeniørhøgskole var en høgskole for ingeniørutdanning i Gjøvik. Høyskolen ble etablert i 1966 under navnet Gjøvik tekniske skole. Statens skogskole Brandbu ble i 1988 innlemmet i ingeniørhøgskolen. 1. august 1994 fusjonerte den med Sykepleierhøgskolen i Oppland til Høgskolen i Gjøvik.
Høgskolen i Gjøvik, og dermed ingeniørfagene, er fra 1. januar 2016 videreført i NTNU i Gjøvik.
NOU 2006: 1, Eiendomsmeglingslovutvalget
NOU 2006:1 «Eiendomsmegling» er en norsk offentlig utredning (NOU) fra et utvalg oppnevnt ved kongelig resolusjon 2. april 2004. Utredningen ble avgitt til Finansdepartementet 10. januar 2006. Utvalgets mandat var å gjennomgå eiendomsmeglingsloven med sikte på generell revisjon og oppdatering. Det blir derfor gjerne referert til som «Eiendomsmeglingslovutvalget».
Utvalget ble ledet av Tore Bråthen.
Zimmerit
Zimmerit var betegnelsen på et lag med ikke-magnetisk materiale som tyske stridsvogner ble kledd med i siste halvdel av andre verdenskrig. Formålet med Zimmeriten var å hindre magnetminer eller magnetiske pansergranater å feste seg til stålkonstruksjonen. Zimmerit ble faset ut av tyskerene i september 1944.
Dasyvalgoides
Dasyvalgoides er en slekt av biller som hører til underfamilien gullbasser (Cetoniinae). Disse billene har larver i død ved eller humus, de voksne finnes ofte på blomster. Slekten omfatter bare én kjent art.
Vargem Grande do Sul
Vargem Grande do Sul er en kommune i delstaten São Paulo i sørøstregionen av Brasil.
Dasyvalgoides
Levevis
Larven utvikler seg i morken ved. De voksne billene kan finnes på blomster, ofte flere sammen.
Utbredelse
Arten er beskrevet fra Fujian-provinsen i Kina.
Janatha Vimukthi Peramuna
Janatha Vimukthi Peramuna (singalesisk: ජනතා විමුක්ති පෙරමුණ; tamil: மக்கள் விடுதலை முன்னணி «Folkets frigjøringsfront») er et marxistisk-leninistisk kommunistparti på Sri Lanka.
Partiet har stått bak to større opprør mot den srilankiske regjeringen (ett i 1971 og ett mellom 1987 og 1989) som begge endte med militære nederlag for organisasjonen. Etter 1989 ble organisasjonen omgjort til et demokratisk parti som stilte til valg i 1994.
Aynsley Dunbar
Aynsley Thomas Dunbar (født 10. januar 1946 i Liverpool) er en engelsk trommeslager. Han har spilt sammen med flere kjente artister og band, inkludert Nils Lofgren, Eric Burdon, John Mayall, Frank Zappa, Ian Hunter, Lou Reed, Jefferson Starship, Jeff Beck, David Bowie, Whitesnake, Sammy Hagar, Michael Schenker, UFO og Journey.
Dunbar begynte sin profesjonelle karriere i bandet Derry Wilkie and the Pressmen i 1963. I desember 1964 ble han med i Merseybeat-bandet The Mojos, som senere endret navn til Stu James & the Mojos. Dunbar prøvespilte for The Jimi Hendrix Experience og Jimi Hendrix hadde problemer med å bestemme seg for om han ville ha med Dunbar eller Mitch Mitchell – men til slutt valgte han Mitchell. Dunbar ble så med i John Mayall's Bluesbreakers som erstatter for Hughie Flint sommeren 1966. Han spilte med Mayall til våren 1967 og medvirket på albumet A Hard Road, før han fikk sparken og ble erstattet av Mick Fleetwood.
Etter en kort periode i the Jeff Beck Group startet han sitt eget band, The Aynsley Dunbar Retaliation, som ga ut fire album i løpet av bandets knappe to års levetid. Dunbar var med på å skrive låta «Warning», som senere ble spilt inn av Black Sabbath og utgitt på deres debutalbum. Dunbar startet så prog rock-bandet Blue Whale, som turnerte i Skandinavia i januar 1970. Da originalbesetningen av King Crimson ble oppløst, forsøkte Dunbar uten hell å rekruttere Robert Fripp som ny gitarist i Blue Whale. Fripp ville heller at Dunbar skulle bli King Crimsons nye trommeslager, noe Dunbar takket nei til. Blue Whale spilte inn et selvtitulert album før det ble oppløst.
Lag-EM i friidrett 2021 – Superligaen
Superligaen var den øverste divisjonen under Lag-EM i friidrett 2021, og ble arrangert i Chorzów i Polen 29. og 30. mai 2021.
Resultater
Det ble arrangert 40 øvelser, 20 for menn og 20 for kvinner. Det var 36 individuelle øvelser og fire stafetter.
200 meter
30. mai; Vind: -1.0 m/s
400 meter
29. mai
800 meter
30. mai
3000 meter
30. mai
5000 meter
29. mai
110 meter hekk
30. mai; Vind: -0.3 m/s
400 meter hekk
29. mai
3000 meter hinder
30. mai
4 × 100 meter stafett
29. mai
4 × 400 meter stafett
30. mai
Høydehopp
29. mai
Stavsprang
30. mai
Lengdehopp
29. mai
Tresteg
30. mai
Kulestøt
29. mai
Sleggekast
30. mai
Spydkast
29. mai
100 meter
29. mai; Vind: +1.3 m/s
200 meter
30. mai; Vind: +0.6 m/s
800 meter
29. mai
1500 meter
30. mai
3000 meter
29. mai
Esher
Esher er en by i Surrey i distriktet Elmbridge i sørøstlige England. Den ligger i nærheten av elven Mole, som renner ned til Themsen. Esher er en forstadsområde for London, omtrent 23 km sørvest for Charing Cross. Byen har en lineær hovedgate hvor butikkene ligger, men består ellers av hovedsakelig boliger. Byen dekker et stort område som marker en av de ytre grensene av Stor-Londons tettbebygde områder (built-up area), og i sør grenser den til veien A3 Portsmouth Road. I henhold til folketellingen i 2011 bor det 6 743 innbyggere i byen.
Lag-EM i friidrett 2021 – Superligaen
5000 meter
30. mai
100 meter hekk
30. mai; Vind: -0.1 m/s
Shanxi Dragon kullkraftverk
Shanxi Dragon kullkraftverk er et kullkraftverk i provinsen Shanxi i det nordlig-sentrale Kina. Det har en installert produksjonskapasitet på 600 MW fordelt på 2 turbiner. Anlegget stod ferdig i 2005.
Esher
Beskrivelse
Esher nevnes skriftlig første gang i Domesday Book i 1086 som Aissela og Aissele, og eiendomsforholdene beskrives detaljert.
Byen vokste etter at det ble stoppested for skyssvogntrafikken på vegen mellom London og Portsmouth som senere ble omdannet til en A3-motorveg på midten av 1970-tallet. På 1500-tallet hadde kong Henrik VIII av England området som et kongelig jaktområde og det gjorde byen velstående. Clive av India bygde herskapsboligen Claremont, og denne ble senere en kongelig bolig som ble brukt av dronning Victoria av Storbritannia. Prins Leopold av Sachsen-Coburg levde her inntil han ble konge av Belgia. Dronning Victoria lånte ut huset til den franske eksilkongen Ludvig Filip av Frankrike og dennes hustru Marie-Amelie etter den franske revolusjonen av 1848.
George Harrison fra The Beatles hadde hus her som han kalte for «Kinfauns» i løpet av 1960-tallet. De andre Beatles-medlemmene var ofte på besøk i Harrisons hjem og hans primitive hjemmestudio.
Sandown Park-racerbane ligger i byen i nærheten av stasjonen (Waterloo via Weybridge). Byen er i dag primært en soveby for beboere og pendlere som har sitt arbeid i London.
Den engelske komikergruppen Monty Python har flere referanser til byen.
Lag-EM i friidrett 2021 – Superligaen
Høydehopp
30. mai
Stavsprang
29. mai
Sluttstilling
Sluttstilling etter 40 av 40 øvelser. {{legend|ffcccc|Nedrykk til 1. divisjon 2023}}
Medaljetabell
I Lag-EM deles det ikke ut individuelle medaljer i hver øvelse, men oversikten refererer til første-, andre- og tredjeplasser i hver øvelse.
Steingata 7 (Larvik)
Steingata 7 (Thor Heyerdahls barndomshjem) er én av Larviks best bevarte bygninger. Heyerdahl ble født der 6. november 1914 og det var hans hjem i nitten år. Hjemme på gutterommet laget han et museum, med blant annet en huggorm som én av hovedattraksjonene.
Historie
Huset stammer fra gjennoppbyggingen etter storbrannen i 1792. I begynnelsen av 1800-tallet ble eiendommen omtalt som én av de mest verdifulle i «Steenene». I 1818 var det gjestgiveri der. I 1875 ble den første Brunlanes Sparebank etablert i Steingata 7, som i tillegg var bankassererens bolig. Tre år etter gikk banken konkurs.
Senere ble Steingata 7 ervervet av bryggerieier Thor Heyerdahl sr.
Sykepleierhøgskolen i Oppland
Sykepleierhøgskolen i Oppland var en høgskole for sykepleierutdanning i Gjøvik. Studiet og forskningen ved utdanningen er i dag (2016) en del av NTNU.
Skolen ble først etablert av Nasjonalforeningen i 1928, som et ledd i kampen mot tuberkulosen. Skolen lå da i Oslo, og het først Nasjonalforenings sykepleierskole i Oslo. Utdanningen ble flyttet til Gjøvik i 1970 under navnet Nasjonalforeningen og Oppland fylkes sykepleierskole. Oppland fylke hadde vært inne på driftssiden siden 1957, og elevene hadde praksis ved sykehusene i Oppland. Staten tok over driftsansvaret fra 1. januar 1986, og skolen fikk navnet Sykepleierhøgskolen i Oppland.
I 1994 fusjonerte skolen med Gjøvik ingeniørhøgskole til Høgskolen i Gjøvik (HiG).
Rickettsia
Rickettsier er en gruppe små gram negative bakterier. De er oppkalt etter den amerikanske lege Howard T. Ricketts, som levde fra 1871 til 1910. Han er mest kjent for at han forsket på sykdommen flekktyfus.
Forskjellige Rickettsia-arter forårsaker ulike febersykdommer hos menneske, som epidemisk flekktyfus, musetyfus, Rocky Mountain spotted fever, Botonneuse-feber m.fl.
Bakteriene overføres til mennesker og mellom mennesker med lus, lopper, flått eller andre vektorer.
Veggli
Veggli er hovedsentrum i Rollag kommune.
Kommunikasjon
Fra Veggli går det vei vestover over Vegglifjell. Den fører til Veggli Fjellstue og Vegglifjell Skisenter, og videre til Tessungdalen og Austbygde i Tinn kommune i Telemark. Veien har grusdekke og bomavgift, og er vinterstengt.
Den nå nedlagte Veggli stasjon var et stoppested på jernbanestrekningen Numedalsbanen.
Skoler og barnehage
Veggli skole er stedets barne- og ungdomsskole. Det finnes også barnehage på Veggli.
Trossamfunn
Stedets kirke er Veggli kirke; i tillegg har bygda Veggli fjellkapell.
Idrettsforeninger
Rollag og Veggli idrettslag ble etablert i 1897 og har mange aktiviteter. Mogan stadion er hjemmebanen til Rollag og Veggli Idrettslag, og består av en gressbane i fullskala og klubbhus.
Garderbakken, som er Numedals største hoppbakke, ligger i Veggli.
Rollag og Veggli Skyttarlag er en aktiv klubb som årlig har deltagere på Landskytterstevnet. Laget har eget klubbhus med både innedørs og utendørs skytebane.
Fritid og rekreasjon
Veggli er en del av Trillemarka-Rollagsfjell natureservat. På Vegglifjell opparbeides det 12 mil med langrennsløyper om vinteren. Der finner man også Veggli fjellstue, som tilbyr overnatting og mat. Vegglifjell skisenter ligger ved Killingdalen, og har også matservering i Killingdalen Skistugu.
I tilknytting til Veggli skole og barnehage ligger det en lysløype som benyttes som turområde om sommeren og langrennsløyper om vinteren. Der er det også bygd gapahuk og grillhytte.
Om sommeren kan man finne flere badeplasser ved Numedalslågen, som renner igjennom Veggli. På oversiden av sentrum ligger en badedam der det er støpt to badeplasser; én for små barn og den andre for ungdom og voksne.
Ved badedammen finnes også en jettegryte.
Både i Numedalslågen og i mange fjellvann kan man fiske; fangsten består hovedsakelig av ørret. Kjærredammen er en regulert dam som grenser mot Norefjord; den er et godt fiskevann både med båt og stangfiske.
Det har vært en stor hytteutbygging over mange år i området: på Vegglifjell finnes det ca. 2200 hytter.
Veggli er inngangen til Hardangervidda. Fastboende i Rollag og Veggli kan søke om jegeravgiftskort (jaktkort) til reinsjakt på Hardangervidda.
Fra Veggli starter også Nordmannsslepa, som er et fellesnavn på tre ferdselsveier over Hardangervidda som i gamle dager bandt Østlandet sammen med Hardanger. Man kan gå fra Veggli til Bergen over fjell og vidder. Kjemhus Gravfelt med omkring 30 gravrøyser ligger der Nordmannsslepa går ned i Veggli.
Via Vergjedalen er det merket sti for gåtur til Madonnastatuen i Eggedal i Sigdal kommune.
Dadra og Nagar Haveli (distrikt)
Dadra og Nagar Haveli er et distrikt i forbundsterritoriet Dadra og Nagar Haveli og Daman og Diu i India. Fra 1961 til 2020 utgjorde Dadra og Nagar Haveli forbundsterritoriet Dadra og Nagar Haveli.
Demografi
Ved folketellingen i 2011 var det 342,853 innbyggere i distriktet, mot 220,490 i 2001. Den urbane befolkningen utgjør 46,62 % av befolkningen.
Barn i alderen 0 til 6 år utgjorde 14,35 % ved folketellingen i 2011 mot 18,23 % i 2001. Antallet jenter i den alderen per tusen gutter var 924 i 2011 mot 979 i 2001.
Stillehavslaks
Stillehavslaks (Oncorhynchus) er en slekt i laksefamilien som hovedsakelig lever i Stillehavet og omgivelser.
Ressurs
Ressurs er en kilde til forsyninger som kan anvendes til å skape goder eller nytte. For at kilden skal kunne kalles en ressurs må den være tilgjengelig, den må kunne gi preferert nytte. Kilden kan gi forsyning av energi, krefter eller fysisk materiale til en eller flere fysiske prosesser. Ressurser er et svært vidt begrep og angir kilder til alt fra fysiske omdanningsprosesser, produksjon, eller krigføring, til menneskelig handling og livsutfoldelse. Ressurser kan således omfatte naturressurser, økonomiske ressurser, militære ressurser, eller ulike menneskelige ressurser som fysisk arbeidsevne, intellektuell kapasitet, innovasjonskraft, kulturell kapital, psykologisk overtak eller kollektiv motivasjon.
Mengden tilgjengelige ressurser er avgjørende for evnen til handling og utfoldelse, både for stater, lokalsamfunn, selskaper og enkeltmennesker. Kollektiver eller individer som er rike på ressurser, har evnen til å overleve, utfolde og utvikle seg, handle eller dominere andre. Tradisjonelt har staters ressursrikdom vært sidestilt med overflod av naturressurser, men i moderne tid har menneskelige, intellektuelle og kulturelle ressurser («kapital») kommet mer i fokus. Nasjonalformue er et mål på et lands ressurser og i nasjonalformuen er den «menneskelige kapital», dvs befolkningens evne til produksjon og innovasjon, stadig mer sentralt. Eksempel på land med store naturressurser er Russland og USA, mens land med små naturressurser som har omdannet menneskelige ressurser til stor verdiskaping omfatter Japan, Singapore, Nederland, m.fl.
Sandesund bru
Sandesund bru eller Sannesundbrua er, med sin totale lengde på 1 528 meter, Norges fjerde lengste bru. Brua strekker seg fra Alvim i Sarpsborg kommune til Årum i Fredrikstad kommune. Kommunegrensen går omtrent midt på brua. Seilingshøyden er omtrent 30 meter. Brua krysser Glomma og er egentlig to bruer med to filer i hver sin retning. Parallelt med brua går det en gang- og sykkelbru, som er en del av Glommastien. Brua er en del av den viktige hovedveien Europavei 6, men benyttes også mye til lokaltrafikk, ettersom kapasiteten på den nærstående Sarpebrua ofte er sprengt. Dessuten er det den raskeste veien for mange på begge sider.
Ressurs
Fordelingen av ressurser mellom mennesker, eller mellom stater, representerer ressursenes fordeling. Skjev fordeling av ressurser kan gi opphav til konflikt, rivalisering og i siste instans krig.
Sandesund bru
2-felts Sandesund bru
Sandesund bru ble en del av i Østfold i 1978, da den sto ferdigbygget. Den hadde da to kjørefelt.
Ressurs
Ressurser kan studeres gjennom ulike forskningsdisipliner. Ressursenes dannelse og omfang studeres innen biologi og geologi, de knappe ressursenes fordeling og bruk studeres innen økonomifaget, mens ressursenes gensidige interaksjon i naturen studeres innenfor økologi.
Sandesund bru
Sandesund bru inndelt i fire brudeler
Brua har 48 spenn og er inndelt i brudeler:
Ressurs
Naturressurser
Naturressurser er forekomster av energi eller råvarer i naturen, som er tilgjengelige og kan omdannes til varer eller tjenester som tilfredsstiller menneskelige behov. Ordet naturressurs brukes ofte ensbetydende med råvarekilde, men omfatter også ressurser si form av energi. For at ressursbegrepet skal gi mening må kilden være tilgjengelig - eksempelvis er jernmalmen i jordskorpa en ressurs mens jernet i jordens indre kjerne ikke er en ressurs, fordi dette jernet ikke er tilgjengelig for menneskelig utnytting. Naturressurser kan deles inn i minst fire grupper:
Organiske ressurser er dynamiske og ikke endelig gitt - mengden appelsiner kan økes og utbres geografisk, mens mengden råolje eller kull ikke kan økes og ikke oppstå på nye steder enn der hvor de allerede er lagret.
Sandesund bru
4-feltsbru Sandesund bru
I 2005 begynte byggingen av en «kopi» av den gamle brua, som ble bygget parallelt med den gamle. Den er 1 521 m lang. Dette var et ledd i utbyggingen mot 4-felts vei fra Oslo til Gøteborg. Denne utbyggingen var også en del av den bompengefinansierte utbyggingen av E6 gjennom Østfold.
Ressurs
Naturressurser
Naturressurser kan gjennom foredling bearbeidedes til varer eller tjenester som dekker menneskelige behov. Stater eller lokalsamfunn som har tilgang til en uforholdsmessig stor andel av den enkelte naturressurs, vil kunne nytte mer av ressursen til verdiskaping gjennom produksjon eller tjenesteyting, eventuelt til krigføring. Naturressursene er svært ulikt fordelt geografisk, fordi de ulike delene av jordskorpa har vært utsatt for ulike geologiske prosesser og har ulikt klima (solpåvirkning) som gir grunnlag for ulik fordeling av organiske naturressurser.
Sandesund bru
4-feltsbru Sandesund bru
16. mai 2008 ble den nye brua åpnet for trafikk. Samtidig ble den gamle brua stengt, og rehabilitert før Sandesund bru åpnet for 4-feltstrafikk i november 2008. Åpningsseremonien for parsellen inkludert Sandesund bru skjedde i Eidet veitunnel om ettermiddagen 24. november og parsellen var klar for kjøring den 27. november.
Ressurs
Kjente reserver av noen naturressurser omkring 2008
Tabellen nedenfor angir anslåtte, utvinnbare reserver i jordskorpen av en del vikige naturressurser, hvor stor mengde reserver som finnes per innbygger, og hvor lenge reserven vil vare med dagens (2011) utvinningstakt.
Fornybare og ikke-fornybare naturressurser
Fornybare ressurser er enten organisk materiale som nydannes i naturlige, biologiske prosesser, eller anorganisk materiale som det ikke blir mindre av. Slike ressurser som sollys, vann eller oksygen antar vi at vil bevares eller tilføres i konstant mengde gjennom hele menneskehetens tidshorisont. Andre ressurser er bare betinget fornybare, avhengig av menneskets atferd - drikkevann, matjord, planter og skog, pattedyr og fisk kan utpines eller utryddes gjennom menneskelig overbelastning eller overbesktning.
Ikke-fornybare ressurser eller lagerressurser er enten organisk materiale som nydannes naturlig først etter millioner av år, eller som ikke nydannes ved naturlige kretsløp i det hele tatt. Enkelte av disse er gjenvinnbare og kan brukes på ny, som metaller eller mineraler. Andre ikke-fornybare ressurser lar seg ikke gjenvinne eller fornye, slik som råolje, naturgass, kull, uran og plutonium.
Menneskelige, kulturelle og økonomiske ressurser
Ressurser som tilhører enkeltmennesker eller kollektiver skapt av mennesker (kulturer), kan brukes til å skape verdier eller behovstilfredsstillelse, eksempelvis gjennom omdanning av naturressurser (produksjon) eller gjennom tjenesteyting, tankearbeid eller kunstnerisk utfoldelse. Kilder til menneskelig handling, livsutfolde, oppfinnelser og innovasjon omfatter ulike kogntive eller intellektuelle kilder som kunnskapstilfang, utdanningsnivå, eller mental helsetilstand. Enkelte ressurser er vanskelige å måle eller sammenlikne, slik som skaperkraft, kollektiv motivasjon, eller personlig mot.
Økonomiske ressurser er tilgjengelige reserver av innsatsfaktorene arbeidskraft, kapital, land og restfaktoren entreprenørskap eller innovasjonsevne, som kan brukes til å produsere varer eller andre goder som gir nytte. For individer vil økonomiske ressurser omfatte penger, produksjonskapital eller fordringer på andre, i form av investerte overskuddskapital eller utlån. Norge er eksempel på et land med stor finansformue, som er en viktig økonomisk ressurs for økonomisk handlingsrom, og maktutøvelse gjennom eierskap. Både stater og individer har svært ulik gtilgang til ressurser (grad av rikdom eller fattigdom), det betyr at ressursene er skjevt fordelt.
VM i sprinttriatlon 2011
VM i sprinttriatlon 2011 (verdensmesterskapet i sprinttriatlon) ble arrangert i Lausanne i Sveits i 2011.
Pumaer og geparder
Pumaer og geparder eller pumalinjen (Acinonychini ) er en gruppe rovpattedyr som, til tross for størrelsen, inngår i gruppen av mindre kattedyr. Acinonychini består av tre arter fordelt i to slekter. Artene i denne gruppen har 19 kromosompar og øyne med runde pupiller.
Taksonomi
Jaguarundi var fra 1996 til 2008 klassifisert i slekten Herpailurus, men i 2008 ble arten omklassifisert til slekten pumaer (Puma). Stor genetisk distanse og store morfologiske forskjeller, har imidlertid ført til at arten ble reklassifisert til slekten Herpailurus.
Vijay Mallya
Vijay Mallya (kannada: ವಿಜಯ್ ಮಲ್ಯ, født 18. desember 1955) er en indisk forretningsmann. Han er styreformann i drikkevareselskapet United Breweries Group og i Kingfisher Airlines, som har navnet etter United Breweries mest kjente ølmerke. Han er sønn av industrimannen Vittal Mallya
Han var også teamsjef og deleier i Formel 1-teamet Force India, og eier også (gjennom UB Group) cricketlaget Bangalore Royal Challengers og fotballaget East Bengal FC.
Pumaer og geparder
Taksonomi
Den for lengst utdødde amerikanske geparden, †Miracinonyx spp., inngår i denne gruppen, men den var nærmere beslektet med puma enn afrikansk gepard.
Vijay Mallya
Ifølge Forbes.com har Mallya per mars 2011 en formue på 1,4 milliarder USD. Han er rangert som nr 879 i Forbes World Billionaires Ranking (2011), og som nr 38 i India.
Pumaer og geparder
Taksonomi
Spor etter puma-lignende felider som kan dateres til sen pliocen og tidlig pleistocen er funnet flere steder i Eurasia, for eksempel †P. pardoides, men tolkningen av det fylogeniske slektskapet til P. concolor har vært kontroversiell. Med bakgrunn i morfologiske studier og funn gjort av puma-lignende felider på Den iberiske halvøy har forskere nå konkludert med at †P. pardoides var nært beslektet med P. concolor, noe som støtter en teori om at puma-linjens opprinnelse sto i Eurasia.
Biologi
Pumaer og geparder skiller seg fra de fleste andre katter i gruppen mindre kattedyr, gjennom å være små–middels store eller store, og ved å ha øyne med runde pupiller. Alle tre artene har dessuten spesielt lange baklemmer, og de vokaliserer med en slags kvitrende eller plystrende lyder. Hannene blir generelt større enn hunnene. Geparden er utbredt i Afrika og deler av Asia. Den er tilpasset åpent terreng og regnes som verdens hurtigste pattedyr. Pumaen er utbredt i det sørlige og vestre Nord-Amerika og sørover til det meste av Sør-Amerika, mens jaguarundien er utbredt fra Mexico og sørover i Sør-Amerika.
Fylogeni
Fylogeni etter Johnson et al. (2006).
Inndeling
Inndelingen følger «Felids and Hyenas of the World». IUCN/SSC Cat Specialist Group støtter ny inndeling av kattefamilien (Felidae), og herunder også en ny inndeling i gruppen av småkatter (Felis). Den nye inndelingen anerkjenner også inndelingen av kattefamilien i åtte distinkte klader (se fylogeni over), i henhold til Johnson et al. (2006).
Yungang kullkraftverk
Anlegget stod ferdig i 2003, etter kun 20 måneders byggearbeider. Operatør er Datang International Power Generation Co Ltd, som eier 80% av anlegget.
Vera Cruz (São Paulo)
Vera Cruz er en kommune i delstaten São Paulo i sørøstregionen av Brasil.
Brattvåg
Brattvåg er et tettsted i Ålesund kommune i Møre og Romsdal fylke. Det var kommunesenter i tidligere Haram kommune. Tettstedet har innbyggere per 1. januar. Brattvåg ble etablert med det formål å bygge opp et industristed. 11. november 1911 blir regnet som stedets "fødselsdato". Den dagen ble det inngått bygslingsavtale om fallrettighetene til Synnalandselva og et stort område omkring. Det bodde ikke folk her før den tid.
Stedet huser et av VARD sine skipsverft (VARD-Europe), og Kongsberg maritime Brattvåg (Tidligere Brattvåg Hydraulik). Kongsberg maritime Deck Machinery og Steering Gear Brattvåg er en av verdens største fabrikanter av vinsjer og styremaskiner. Der er også en del annen industri og butikker, kino og bowling og Brattvåg Fjordhotell. Nærmeste byer er Ålesund og Molde. 1.januar 2020 ble Haram, Skodje, Sandøy og Ørskog en del av Ålesund kommune.
Brattvåg har tre skoler:
All Nepal Communist Revolutionary Coordination Committee (Marxist-Leninist)
All Nepal Communist Revolutionary Coordination Committee (Marxist-Leninist) – ANCRCC (ML) – (Den All-nepalske Revolusjonære Kommunistiske Koordinasjonskomiteen (marxist-leninistisk)), var en partibyggende organisasjon i Nepal fra 1975 til 1978.
Historisk var den et skritt på veien i oppbygginga av det som skulle bli Nepals store, legale og moderate kommunistparti fra 1991, som er best kjent som UML.
Organisasjonen var danna med utgangspunkt i Jhapeli-gruppa, ei lokal kommunistgruppe som starta et opprør i distriktet Jhapa i 1971. I åra som fulgte begynte den å slå seg sammen med andre lokale grupper.
ANCRCC (ML) fortsatte og systematiserte dette organisatoriske arbeidet ved å slå seg sammen med et stort antall andre kommunistgrupper. Noen var lokale organisasjoner som hadde fortsatt å fungere etter at det gamle Nepals Kommunistiske Partis organisasjon slutta å fungere rundt 1965. Etter dette hadde Nepal en svært oppsplitta kommunistbevegelse med en mengde kommunistpartier og mindre grupper. Mange av organisasjonene som ANCRCC (ML) rekrutterte, var danna ved splittelser i disse partiene.
Stiftelsen av dette samarbeidsforumet var også en motreaksjon mot dannelsen av det nye prokinesiske kommunistpartiet NKP (Chautho Mahadhiveshan) (parentesen betyr Fjerde landsmøte) i 1974, som blei det største og viktigste kommunistpartiet i Nepal på resten av 1970-tallet. Lederne av Jhapeli-gruppa rekna seg også som tilhengere av Mao Zedongs Tenkning, og så derfor dette nye partiet som en konkurrent.
Den politisk suverene lederen av gruppa var C. P. Mainali. Andre medlemmer var K. P. Sharma Oli  og Madan Kumar Bhandari, som kom med i 1977.
I 1978 stifta ANCRCC (ML) det nye partiet NKP (ML), som blei 1980-tallets største kommunistparti i Nepal.
Det nye partiet fortsatte fra starten å bygge videre på Jhapeli-gruppas naxalittiske politikk, samtidig som det trakk inn nye lokale kommunistgrupper. C. P. Mainali var første generalsekretær.
Etter flere års utvikling i moderat retning blei NKP (ML) i januar 2001 den viktigste og dominerende partneren i danninga av NKP (forent marxistisk og leninistisk) alias UML.
Agaocephala bicuspis
Agaocephala bicuspis er en bille som hører til familien skarabider (Scarabaeidae). De blir plassert i underfamilien hornbiller (Dynastinae).
Utseende
En middelsstor (gjerne 25-35 millimeter), bred, kraftig hornbille. Arten skiller seg fra de andre Agaocephala-artene på at ikke bare hode og forkropp, men også dekkvingene har metallisk glans. Hannen har to korte, oppoverkrummede horn i pannen (ett på hver side) men ikke noe framspring på pronotum, hunnen mangler disse. Pronotum er knapt synlig punktert. Dekkvingenes farge og overflate er som pronotums.
Utbredelse
Arten er utbredt i Guyana.
Kasjubere
Kasjuberne er navnet på en vestslavisk gruppe som lever i Pommern, nordvest i Polen (Kasjubia). Kasjuberne taler kasjubisk, et vestslavisk språk. De fleste kasjubere oppgir polsk nasjonalitet og kasjubisk etnisitet, og foretrekker å bli ansett som både polsk og kasjubisk.
Store deler av det kasjubiske folket har imidlertid i århundrenes løp blitt enten assimilerte tyskere eller polakker. Kasjuberne slo seg ned i Pommern etter at germanske stammer var fordrevet etter folkevandringene. Senere kom polakker og tyskere. Etter valget i 2007 ble Donald Tusk valgt til Polens nye statsminister. Tusk er med dette kanskje verdens mest kjente kasjuber. Henryk Muszyński er erkebiskop av Gniezno.
En annen kjent kasjuber er den tyske nobelprisvinneren Günter Grass, hvis mor var av kasjubisk opprinnelse. Leon Heyke var en kasjubisk dikter.
Andre kjente personer med kasjubisk bakgrunn:
Sibylle Bergemann
Sibylle Bergemann (født 29. august 1941 i Berlin, død 1. november 2010 i Gransee) var en tysk fotograf. I 1990 var hun med som grunnlegger av fotografibyrået Ostkreuz. Hun huskes blant annet for dokumentarisk arbeide i det kommunistiske Øst-Berlin, samt for tilknytning til bladene Stern og GEO.
Morten Angelil
Morten Angelil (født 1966) er en norsk næringslivsleder. Han var konsernsjef i selskapet Eltek fra høsten 2000 til april 2008.
Bakgrunn
Hans far, Alain Angelil, forlot Egypt som 12-åring, fordi daværende president Nasser hadde nasjonalisert næringslivet og beslagslagt familiens eiendommer og fabrikker der. De slo seg ned i Norge, Alain Angelil grunnla Eltek og Morten Angelil ble senere født av moren Wenche. Morten Angelil har søsteren Alexandra Angelil.
Angelil har en Bachelor of Science in Electrical Engineering fra Northeastern University i Boston, med tilleggsutdanning i Electrical Engineering ved Boston University.
Arbeid
Han begynte å arbeide i Eltek i 1991, og ble konsernsjef i selskapet høsten 2000, da han overtok stillingen etter sin far. Da selskapene Nera og Eltek fusjonerte i 2006, ble Angelil utnevnt som ny konsernsjef.
Gjennom et felles selskap, Mola AS, eide Angelil og Lars Jervan aksjer for mer enn 13 millioner kroner.
Et aksjekjøp tidlig i 2007, som skjedde rett før en stor handel i Eltek ble kjent, utløste spekulasjoner om innsidehandel. Angelil selv avviste at han skulle ha gjort noe ulovlig, og nektet for at han eller hans familie skulle ha økt sin aksjebeholdning i Eltek like før nyheten ble kjent. Angelil ble sammen med administrerende direktør Lars Jervan i Nera Networks 31. januar 2008 siktet for innsidehandel. Det gjaldt ett tilfelle da Angelil 30. april 2003 solgte 25 000 aksjer til familiens investeringsselskap Eltek Holding. Angelil valgte så å trekke seg midlertidig fra stillingen. Angelil og Jervan ble varetektsfengslet 1. februar, siktet for innsidehandel, som de første i norsk rettshistorie. Samtidig tok kemneren i Drammen i arrest i 81,2 millioner kroner hos hans foreldre Alain Angelil og Wenche Angelil. Angelil innrømmet skattesvik i fengslingsmøtet, mens Jervan nektet straffeskyld. Siktelsen ble i februar utvidet til også å gjelde kjøp og salg av Nera-aksjer i forkant av fusjonen mellom Eltek og Nera fra 2006, samt hvitvasking av penger. Angelil erkjente at han har lurt unna penger fra beskatning. 22. april 2008 ble det meldt at Morten Angelil trakk seg som konsernsjef i Eltek.
I november 2012 dømte Oslo tingrett Angelil til fengsel i 18 måneder for skattesvik, da han hadde førte opp fremførtbart underskudd, hvor Skatt Øst mente at dette underskuddet måtte benyttes innen tre år. Han ble samtidig frikjent for anklagene om innsidehandel. I februar 2014 besluttet Gjenopptakelseskommisjonen at Angelil ikke fikk saken sin gjenopptatt og han måtte dermed sone straffen han ble idømt i Oslo tingrett.
UGO
UGO Entertainment, Inc. var en nettside som dekket underholdningsmedier. Nettsiden var rettet mot menn mellom 18 og 34 år. Selskapet hadde sitt hovedkontor i New York.
I mai 2011 annonserte IGN at de ville ta over UGO fra Hearst. I mars 2012 sluttet UGO å fungere som en nettside, og ble dermed ikke oppdatert lenger. Senere i 2012 kom UGO.com tilbake som en selvbeskretet popkultur- og komedienettside som fokuserte på filmer, tegneserier og videospill, med en humoristisk tone. 4. februar 2013 ble UGO fullstendig kjøpt opp og integrert med IGN, og nettsiden ble skudd av 21. februar 2013. Nettsiden har siden kommet tilbake, som en underdivisjon av IGN.
Flensburgfjorden
Flensburgfjorden (dansk: Flensborg Fjord, tysk: Flensburger Förde) er Tysklands nordligste og Danmarks sørligste fjord og dermed danner fjorden en del av grensen mellom Tyskland og Danmark.
Den cirka 30 km lange og opp til 20 m dype fjorden består av en 2 til 3 km bred innerfjord og en 3 til 4 km bred ytterfjord. Nord for fjorden ligger landskapet Sundeved med byene Kollund, Rinkenæs, Gråsten, Egernsund og Broager samt øyen Als med Sønderborg. Syd for fjorden ligger landskapet Angeln med byene Glücksburg, Holnæs, Langballe, Stenbjergkirke og Gelting.
Utenfor Sønderhav ligger Okseøyene, som er to småøyer på 4 (Lille Okseø) og 8 hektar (Store Okseø). Øyene har fått sitt navn fordi de om sommeren ble brukt til beite for okser. Ved bunnen av fjorden ligger byen Flensburg. Grensen mellom inner- og ytterfjord markeres av halvøyene Broagerland og Holnis, som strekker seg ut i fjorden fra nord og syd. Ved fjordens utløp i Østersjøen ligger fyrtårnet på Kegnæs (på den danske siden) og naturområdet Gelting Birk med klitter, saltenger, myr- og hedeområder (på den tyske siden). Det er fergeforbindelse mellom Sønderborg og Langballeå (på tysk Langballigau). Overgangen til den åpne Østersjøen markeres ved Bredegrund.
Fjorden er primært formet av ismasser og smeltevann i løpet av siste istid. Området rundt er preget av et bakkete morenelandskap med flate strender, kystskrenter, småskog, dyrkede arealer og flere mindre bukter og laguner som Nybøl Nor, Vemmingbund eller Gelting Bugt.
Conflict: Global Storm
Conflict: Global Storm (også kalt Conflict: Global Terror) er det fjerde spillet i Conflict-serien, og ble utgitt den 30. september 2005 i Europa og 4. oktober 2005 i Nord-Amerika. Spillet ble utgitt til PlayStation 2, Xbox og PC. Mens de tidligere spillene i serien har foregått under Gulfkrigen og Vietnamkrigen, tar Conflict: Global Storm plass i det 21. århundret. Fokuset er ikke lenger på krig, men kontraterrorisme. I Conflict-serien følger man «Red Team», bestående av lagleder John Bradley, skarpskytter Paul Foley (fanget, blir erstattet av Carrie Sherman), tungvåpenekspert Mick Connors og eksplosivekspert David Jones.
Handling
Spillet starter med at Red Team blir fanget etter å ha hoppet i fallskjerm inn i den colombianske jungelen, og blir ført til en by under kontroll av en lokal milits. Connors rømmer og frigir resten av Red Team, som fortsetter deres oppdrag som går ut på å ødelegge militsens narkotikaplantasje. Etter å ha fullført oppdraget, beveger Red Team seg mot allierte helikopters landingssted, og Foley blir igjen for å forsvare de andre medlemmene mens de løper mot helikopteret. Foley klarer seg ikke til helikopteret, og blir fanget av militsen.
Laget får en erstatter, Carrie Sherman, og blir sendt til Nord-Korea for å forsvare en amerikansk senator på hans diplomatiske oppdrag der. Så blir de sendt til Ukraina til et plantevernanlegg hvor terrorister produserer den livsfarlige gassen Sarin, og senere til Tsjetsjenia for å fange Tsjetsjenske terrorister som besitter denne gassen og hjelpe Orlov, en russisk agent, med å frakte tankene med gassen til Russland. Etter dette fraktes laget til en terrorbase i Egypt for å deaktivere anti-luftskyts, og de finner også ut identiteten på personen som avslørte dem og fikk dem fanget før og under det første oppdraget i Colombia. Red Team sendes til Filippinene for å fange Strachen, personen som avslørte dem. Ved hjelp av Mick Connors' bror, Alan, setter de opp base ved et hotell og venter på at Strachen skal ankomme, men oppdraget slår feil da laget blir angrepet av terrorister før de får tak i Strachen, og han klarer å flykte. Strachen blir til slutt oppdaget, og oppdraget går til en avsidesliggende luksusvilla hvor han har fire gisler og en hær av leiemordere liggende på vent. Etter å ha drept leiemorderne, blir Strachen endelig fakket og avslører at Mandel, en annen terrorist, befinner seg i Kashmir og planlegger noe stort.
Det siste oppdraget tar plass i Kashmir-fjellene, hvor Mandel riktignok befinner seg, og han har planer om å skyte ut en atomrakett mot Pakistan for å forårsake en krig mellom dem og India. Red Team desarmerer atomraketten, og Mandel forsøker å flykte i et helikopter, men blir drept da Red Team skyter det ned. Spillet avsluttes med at laget blir enige om å reise til Colombia i et forsøk på å finne Foley.
Spillbarhet
«Conflict: Global Storm» er et tredjepersonsskytespill, og kontrolleren er helt lik kontrolleren i vanlige førstepersonsskytespill. Spilleren kan styre én karakter av gangen, men kan gi enkle kommandoer til de lagkameratene. Dette er for å gi spillet et taktisk aspekt. Det er på flere punkter i spillet mulig å dele laget opp i to-og-to og angripe en posisjon fra flere vinkler samtidig. Man kan til enhver tid bytte mellom å styre de fire lagmedlemmene.
Den britiske gruvearbeiderstreiken 1984–1985
Den britiske gruvearbeiderstreiken var en stor arbeidskonflikt som rammet Storbritannias kullgruveindustri i årene 1984 og 1985. Streiken regnes som et avgjørende punkt i den britiske arbeiderbevegelsens historie, og sees ofte som slutten på fagbevegelsens storhetstid i landet.
Kullgruveindustrien var i stor grad nasjonalisert, og sterkt subsidiert. Regjeringen og dens støttespillere mente at industrien var døende, og at man på et tidspunkt måtte slutte å holde den i live gjennom økonomisk støtte. Kritikere påpekte at Storbritannia hadde en større produktivitet i kullgruveindustrien enn andre steder i Europa og Nord-Amerika, og at problemet var at den britiske industrien fikk mindre subsidier enn konkurrenter i andre land.
Streiken endte med at National Union of Mineworkers (NUM) led nederlag. Conservative Party kunne dermed fortsette med sitt program for et fritt marked med privat eierskap og mindre subisider. NUMs politiske makt var fullstendig knust, og noen få år senere gikk Labour Party vekk fra sin tradisjonelle sosialistiske agenda.